CELEX: E2014C0021
Language: hr
Date: 2014-01-29 00:00:00
Title: Odluka Nadzornog tijela EFTA-e br. 21/14/COL od 29. siječnja 2014. o 93. izmjeni postupovnih pravila i pozitivnog prava u području državnih potpora

19.6.2014   
            
            
               HR
            
            
               Službeni list Europske unije
            
            
               L 179/79
            
         ODLUKA NADZORNOG TIJELA EFTA-e
   br. 21/14/COL
   od 29. siječnja 2014.
   o 93. izmjeni postupovnih pravila i pozitivnog prava u području državnih potpora
   NADZORNO TIJELO EFTA-e,
   UZIMAJUĆI U OBZIR Sporazum o Europskom gospodarskom prostoru (1), posebno njegove članke 61. do 63. i Protokol 26.,
   UZIMAJUĆI U OBZIR Sporazum među državama EFTA-e o osnivanju Nadzornog tijela i Suda (2), posebno njegov članak 5. stavak 2. točku (b) i članak 24.,
   Budući da:
   Poglavlje Smjernica Nadzornog tijela EFTA-e o državnim potporama za istraživanje i razvoj i inovacije (3) (Smjernice o istraživanju i razvoju i inovacijama) isteklo je 31. prosinca 2013. (4).
   To je poglavlje odgovaralo Okviru Zajednice za državne potpore za istraživanje i razvoj i inovacije (5) koji je također istekao 31. prosinca 2013. (6).
   Europska komisija („Komisija”) objavila je 10. prosinca 2013. Komunikaciju o produženju primjene Okvira Zajednice za istraživanje i razvoj i inovacije do 30. lipnja 2014. (7).
   Komisija je donijela produženje s obzirom na svoj sadašnji prijedlog revizije Smjernica o istraživanju i razvoju i inovacijama (8) i u kontekstu općeg postupka modernizacije pravila o državnim potporama (9), a produženje je posebno usko povezano s istovremenim prijedlogom revizije Uredbe EU-a o općem skupnom izuzeću (10).
   Kako bi se osigurao dosljedan pristup u svim instrumentima državnih potpora i uzimajući u obzir potrebu za kontinuitetom i pravnom sigurnosti pri razmatranju državnih potpora za istraživanje, razvoj i inovacije te kako bi se osigurala ujednačena primjena pravila o državnim potporama diljem Europskog gospodarskog prostora, postojeće poglavlje Smjernica Tijela o državnim potporama za istraživanje i razvoj i inovacije (IRI) potrebno je produžiti.
   Zatraženo je i mišljenje Komisije i država EFTA-e,
   DONIJELO JE OVU ODLUKU:
   Članak 1.
   Prva rečenica stavka 178. poglavlja Smjernica Nadzornog tijela EFTA-e o državnim potporama za istraživanje i razvoj i inovacije (IRI) glasi kako slijedi:
   
      
                  „(178)
               
               
                  Ovo poglavlje primjenjivat će se do 30. lipnja 2014.”
               
            
   Članak 2.
   Vjerodostojan je samo tekst na engleskom jeziku.
   
      Sastavljeno u Bruxellesu 29. siječnja 2014.
      
         
            Za Nadzorno tijelo EFTA-e
         
         Oda Helen SLETNES
         
            Predsjednica
         
         Frank BÜCHEL
         
            Član Kolegija
         
      
   
   
      (1)  „Sporazum o EGP-u”.
   
      (2)  „Sporazum o nadzoru i sudu”.
   
      (3)  SL L 305, 19.11.2009., str. 1., Dodatak o EGP-u br. 60, 19.11.2009., str. 1.
   
      (4)  Vidjeti stavak 178. Smjernica Nadzornog tijela EFTA-e o državnim potporama za istraživanje i razvoj i inovacije.
   
      (5)  SL C 323, 30.12.2006., str. 1.
   
   
      (6)  Vidjeti točku 10.3. drugi stavak Okvira Zajednice za državne potpore za istraživanje i razvoj i inovacije.
   
      (7)  SL C 360, 10.12.2013., str. 1.
   
   
      (8)  Savjetovanje o nacrtu Okvira EU-a za državne potpore za istraživanje i razvoj i inovacije otvoreno je 20. prosinca 2013. Nacrt je dostupan ovdje: http://ec.europa.eu/competition/consultations/2013_state_aid_rdi/index_en.html
   
      (9)  Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija o modernizaciji državnih potpora u EU-u (SAM) COM(2012) 209 završna verzija.
   
      (10)  Uredba Komisije (EZ) br. 800/2008 od 6. kolovoza 2008. o ocjenjivanju određenih kategorija potpora sukladnima sa zajedničkim tržištem u primjeni članaka 87. i 88. Ugovora (SL L 214, 9.8.2008., str. 3.). Savjetovanje o nacrtu Uredbe EU-a o općem skupnom izuzeću (GBER) otvoreno je 18. prosinca 2013. Nacrt je dostupan ovdje: http://ec.europa.eu/competition/consultations/2013_consolidated_gber/index_en.html